**Balul pomilor**

 **de Dimitrie Anghel**

* **Apartenența la genul liric -**

 Genul liric cuprinde totalitatea operelor literare scrise în versuri, în care autorul își exprimă viziunea, ideile, sentimentele/trăirile în mod direct prin intermediul eului liric și al limbajului bazat pe expresivitate.

Textul ‘’Balul pomilor’’ de Dimitrie Anghel aparține genului liric întrunind toate caracteristicile acestuia atât la nivel formal cât și de conținut.

În primul rând, fiind o creaţie lirică, modul predominant de expunere este descrierea prin intermediul căreia poetul transformă ,,pajiștea din fața casei”,loc al verdelui de primăvară într-un salon de dans,unde mişcarea, muzica şi mireasma florilor creează o atmosferă de sărbătoare ca-n palatele medievale.

În plus, limbajul poetic este caracterizat prin expresivitate, autorul folosind figuri de stil și imagini poetice în care cromatica e dominată de alb, cuceritoare nuanță a purității, armonia naturii nocturne e percepută vizual și olfactiv, poetul se transpune în lumea unui salon de dans, urmărind timpul într-un spațiu ce devine paradis. Epitetele:,,legănări simțite și ritmice,albii cavaleri,haine albe,cochetării și grații albe,danțul ritmic,parcul legendar,dulci orchestre” compun un tablou al unui spectacol feeric. Imaginea vizuală a lunii întreţine feeria naturii,luminată de,,candele aprinse”trimise din ceruri,iar dansul petalelor se transformă în umbre fantomatice. Enumerația copacilor umanizați:,,caișii,zarzării și prunii”prin înflorire stimulează visarea poetului,văzându-i asemenea cavalerilor.

 În al doilea rând, textul reprezintă o confesiune a eului liric, a cărui prezență este marcată în text prin mărci gramaticale specifice, verbe la persoana I ’’știu’’ . Eul liric apare în ipostaza contemplatorului care admiră renașterea naturii.

 Structura specifică ( în versuri: catrene ) a poeziei, precum şi elementele de versificaţie : rima îmbrățișată, ritmul iambic și măsura de 17-18 silabe asigură armonia, muzicalitatea versului.

 În concluzie, trăsăturile mai sus prezentate justifică încadrarea textului suport în genul liric.